En middelsstor (ca. 25 millimeter), nokså bred, blank, mørkbrun til svart hornbille. Hannen har en kraftig uthuling i den fremre delen av pronotum og et kort horn i pannen. På hver side av uthulingen er det et bredt, firkantet utskudd. Hos hunnen er pronotum rundet, tett og kraftig punktert. Dekkvingene har grove, noe uregelmessige punktstriper. Undersiden er kledt med oransje hår.